Foto: Aksel Shmidt/RIA «Novosti» Germaniya iqtisodiyot vaziri Peter Altmayyerning ma’lum qilishicha, mamlakatining «Shimoliy oqim - 2» gaz quvuri loyihasiga bo‘lgan sadoqati Kerch bo‘g‘ozidagi vaziyatni yumshatishga qaratilgan sa’y-harakatlarga ta’sir ko‘rsatmaydi. Bu haqda Reuters xabar berdi. Altmayyerdan Germaniyaning Rossiyadan Yevropaga Ukrainani chetlab o‘tgan holda gaz quvuri qurish ustida ishlashga roziligi, Rossiya-Ukraina munosabatlaridagi keskinlikni kamaytirish bo‘yicha sa’y-harakatlarga putur yetkazayotgani haqidagi xabarlarga izoh so‘rashdi. «Bu ikkita alohida masala», - deya ta’kidlab o‘tdi vazir. Shuningdek, u Kerch bo‘g‘ozidagi hodisadan keyin qo‘lga olingan ukrainalik dengizchilarni ozod qilishga chaqirdi. Eslatib o‘tamiz, avvalroq Poroshenko Rossiya bilan keng miqyosli urush xavfi haqida ma’lum qilgandi.